Dungeons & Dragons: Dark Alliance review - PLAY!\nD&D je najpopularnija table-top franšiza na svetu, pa je logično da će i svet Forgotten Realms-a izdanuti još jedno čeljade, ovoga puta smešteno u hladnom regionu Icewind Dale. Uprkos svim osećanjima koje vas mogu vezivati za ovaj svet, Dark Alliance je nažalost solidan podbačaj razvojnog studija Tuque Games za koji se više ne može ni reći da je naivno ušao u ovako veliki izazov kreiranja punokrvnog hack ’n’ slash D&D naslova. Ipak, to nužno ne znači da vas Mračna Alijansa neće privući, čak vam i uzeti neko vreme, međutim inicijalni utisak i zabava jako brzo splasnu.\nPrvenstveno, Dark Alliance je looter hack ’n’ slash iz trećeg lica, koji će vas baciti u ulogu jednog od četvoro karaktera, i to poznatih figura iz pomenutog univerzuma. Ovi kultni karakteri primarno predstavljaju četiri različite klase, pa ćete imati na raspolaganju dva fajtera (od kojih je jedan bliži rendžeru), varvarina i rendžera (koji ima više vajb nekog rogue-a).\nPriča odatle okuplja ove heroje kako bi sprečili pobedu opšteg zla, smeštenog neposredno posle novele „The Crystal Shard“, koja je deo trilogije Icewind Dale od R.A. Salvatorea. Primarno govori o kristalu, koji je osim korupcije i samosvesnosti koju poseduje, tehnički potpuno mažnjavajući zaplet Gospodara Prstenova gde, u ovom slučaju kristal, privlači brojne zlokobne frakcije u potrazi za moći. Uloga vaše ekipe, koja uključuje i karaktere koji se pojavljuju u knjigama, jeste da to spreči uz odbijanje hordi goblina i džinova. Sam narativ je dosta generičan, kao i većina visoke fantastike koja krasi Forgotten Realms svet. Iako Dark Alliance igra na sigurno, kroz odlične video sekvence ostaviće poprilično fin utisak za naizgled relativno potprosečnu priču.\nProblemi doduše nisu kod narativa, iako su dijalozi povremeno napisani kao da su za populaciju mlađu od deset godina. Ova igra koristi tipičan lobby sistem sa par funkcionalnosti u centralnoj zoni u vidu trgovca, par sitnica i neupotrebljivih stvari koje izgledaju kao da će biti promenjeni u nekoj kasnijoj zakrpi. Dark Alliance nije mandatorno multiplejer igra, s obzirom da uvek imate offline opciju da sami prelazite nivoe. Ipak, primarni cilj je da kroz relativno solidan matchmaking sa ekipom čistite znatno teže izazove nego što biste to mogli sami.\nDark Alliance se najviše vodi svojom loot mehanikom, slično igrama kao što je Vermintide, gde ćete naći tonu loota koji ćete doduše tek moći da koristite pošto završite trenutnu misiju do kraja. Taj loot, kao i XP ćete trošiti da unapredite vašeg lika, koji će posedovati par različitih stabala poboljšanja, u vidu kombo udaraca i pasivnih skill-ova koji su uglavnom procentualne prirode, ili koji proširuju vaše opcije u nekoj relativno manjoj razmeri. Takođe, zlato se može trošiti i na trgovca, unapređivanje vašeg inventara, kao i promenu izgleda vaše opreme. To bi i imalo smisla, da nije većina opreme (i to u igri u kojoj je loot maltene među najbitnijim aspektima!) dosta neutralna, isprazna ili loše dizajnirana. Međutim, progresija jeste zabavna u početku, pogotovu kada budete otvarali nove kombo poteze i otkrivali nove parčiće oklopa, ali sa vrlo jednostavnim unapređivanjem atributa i generalno bazičnim procentualnim bonusima na opremi, taj osećaj vas neće dugo držati.\nKrucijalna rupa kojom zjapi Dark Alliance jesu fundamentalni problemi kada govorimo o borbi i AI protivnika. Goblini, džinovi, i svi ostali neprijatelji imaju nedovršen i nezgrapan AI, do te mere da, ako se nalazite na uzvišenju, možete beskonačno napadati protivnike da oni to ni ne primete dok ih ne ubijete! Pored ovog potpunog ignorisanja, protivnici će često praviti glupe odluke, napadati jedan na jedan dok njihovi pajtosi ne rade ništa i strpljivo čekaju svoj red i slično.\nIma momenata kada će vam se provući neki goblin iza leđa kako bi vam zagorčao život u dva jeftina udarca dok ste zaglavljeni u sopstvenu borbenu animaciju. Ipak, ovo je jedna od posledica abnormalno loše implementirane kamere koja je usko povezana sa FOV vrednošću unutar igre, pa ako se slučajno fokusirate na nekoga, kamera će zumirati skoro maksimalno do leđa vašeg lika, u potpunosti vam ubijajući ikakvu preglednost ostalih protivnika! Ovo se dešava svaki put, bez izuzetaka, s obzirom da je kamera očigledno dizajnirana tako da vam napravi dodatan pakao.\nBorbene animacije i kombo udarci dobro izgledaju, međutim osećaj nezgrapnosti i nemogućnost menjanja pravca ovih napada znatno otežava igru, s obzirom da potom morate da napadate u jednom istom pravcu u kojem ste počeli seriju udaraca. Sa druge strane, komboi su zanimljivi, pružaju solidne buffove, debuffove i dodatne opcije pri borbi, do te mere da sa aktivnim sposobnostima dovoljno diferenciraju likove.\nAktivnih skillova nema mnogo, dok ćete od onih koji su vam otključani imati maksimalno dva koja možete da koristite prilikom misija, zajedno sa ultimativnom veštinom koja se postepeno puni kako se budete borili. Nažalost, iako u ovom segmentu, zajedno sa polovično zabavnim ciklusom gejmpleja (kada bi funkcionisao kako treba), Dark Alliance ima dobre ideje koje jednostavno nikako ne uspeva da iskoristi do kraja, s obzirom da skoro svi elementi pate od neke boljke.\nMeđutim, ovde ni dizajn nivoa ne pomaže previše, iako se pećinske strukture svakog od par velikih regiona mogu smatrati impresivnim, postaju ubrzo repetitivne. Tu su naravno i sporedni putevi ka dodatnom loot-u, uz prepreke, platformerske sekvence i opcione boss neprijatelje koji su uglavnom deo bazičnih sporednih kvestova. Vizuelna podloga je sasvim solidna i Dark Alliance u nekim momentima ume da bude poprilično lepa igra, međutim ne drži konstantnost do kraja, pa se mutnilo tekstura i povremeno čudne vizualne anomalije mogu uočiti. Ipak, vrlo veran D&D atmosferski dizajn je tu kao jedna od retkih tačaka gde Dark Alliance nije podbacio.\nZvučna podloga je još jedna vreća pomešanih utisaka, s obzirom da su muzički segmenti sasvim solidni, pogotovu tribalne numere koje uglavnom okružuju gobline i od kojih se stvarno može napraviti dobra borbena atmosfera. Ono što doduše spušta celokupno iskustvo jeste poprilično loš performans glasovnih glumaca, koji nekako uspeva da bude drastično bolji u animiranim međusekvencama, dok je tokom igre apsolutno bez ikakvih emocija i u najbolju ruku amaterski.\nI kao još jedan, a možda i poslednji ekser u kovčegu ovog pokušaja potencijalno zabavnog looter slashera jeste multiplejer, koji iako pridodaje na zabavi celokupnog iskustva, frustracija kroz koju ćete prolaziti, bilo sa prijateljima, bilo sa nepoznatim ljudima, je uvek prisutna. Često ćete češati potiljak, pitajući se da li vas više nervira apsolutna neresponzivnost i mrtvilo protivnika, ili užasna kamera. Dark Alliance nažalost pati i od više nego solidnog broja bagova, koje su neki pečevi već popravili, ali čak ni sa tehničke strane igra se ne može pohvaliti. Optimizacija nije na nekom najvišem nivou, ali je izvodljivo poterati Alijansu sa konstantnim frejmrejtom, bilo na PC-u, bilo na konzolama gde možete očekivati 4K rezoluciju u 60 FPS-a na uređajima nove generacije.\nSve u svemu, vrlo je teško bilo kome preporučiti Dark Alliance, ali uprkos svojoj nedovršenosti na polju borbe i protivnika, kao i u dizajnu brojnih sitnica, ako ste fan lootera i date ovoj igri nešto više vremena, može vas nenadano privući svojim šarmom „nezgrapne nezavršenosti“.\nSolidna priča i atmosfera\nPregršt dobrih ideja na većini polja...\n...ali zato loše realizovanih\nAI protivnika i kamera su gotovo nefunkcionalni\nRelated Items:Dungeons & Dragons: Dark Alliance, Opisi, PLAY! 151, recenzija, Review


Zdrava užina: Bašta koju je posadila novosadska učiteljica sa prvacima uveliko daje plodove\nUčiteljica prvog razreda Osnovne škole "Ivan Gundulić" Vesela Mačkić, koja je osmislila projekat "Zdrava užina"\ni time motivisala mališane da počnu zdravo da se hrane, može da se pohvali prvim plodovima bašte koju je posadila sa mališanima.\n"Vreme nam i nije išlo na ruku, bilo je i mraza i snega i svi su mislili da od bašte neće biti ništa. Međutim, nismo odustajali. Svi su se uključuli u akciju, s ciljem da sačuvamo biljke. Jagode su već rodile i uveliko ih jedemo, rotkvice takođe i paradajz je izbacio prve plodove, kao i grašak. Polako presađujemo, sve nam je rodilo i mnogo nam je drago zbog toga", priča učiteljica za 021.rs.\nOna dodaje da se u razredu nastavilo za zdravom ishranom, a javile su im se kolege iz drugih škola sa namerom da prošire akciju, što je i njena misija.\nedukacija Novi Sad obrazovanje podbara škola užina voće i povrće zanimljivosti zdrava hrana


5 razloga zbog kojih gosti ne odabiru vaš smještaj(infografika)-MegaBooker\nOglašavate svoj smještaj na svim velikim portalima ali ne ostvarujete onoliko rezervacija koliko biste željeli?\nImate osjećaj da vas gosti u širokom luku izbjegavaju?\nPogledajte 5 stvari koje možda radite pogrešno i koje možete unaprijediti za povećanje interesa gostiju za vaš apartman, vilu ili kuću.\n5 razloga zbog kojih gosti ne odabiru vaš smještaj (infografika) by Kenan Porobić


Radikali nikad jaci\nTema: Radikali nikad jaci\n01.03.2008., 13:39 #1\nSrpska radikalna stranka ima skoro 11 odsto veću podršku birača nego na parlamentarnim izborima u januaru 2007. godine, kada je osvojila 28,6 odsto, pokazalo je poslednje istraživanje „Medijum Galupa". Naime, da su izbori održani od 7. do 12. februara, kada je istraživanje sprovedeno, radikali bi dobili 39,4 odsto, što je oko dva odsto više od podrške koju zajedno imaju Demokratska stranka i G17 Plus, koje analitičari „Galupa" nazivaju „proevropskom grupacijom u Vladi".\nko prati istrazivanja od 2000te do danas zna da su agencije za istrazivanje javnog mnjenja davale radikalima manje nego sto su isti osvajali na izborima od 2% do 10% tako da su danas radikali na realnih 42-45% podrske gradjana. Radikali su sve u svemu nikad blizi formiranju vlade.\n01.03.2008., 13:40 #2\nRe: Radikali nikad jaci\nZnaci Kosovo se vraca Srbiji odmah po forimiranju SRS vlade?\n01.03.2008., 13:41 #3\nne vraca se. vracanje kosova je dugotrajan proces od nekih 20-100 godina i da bi ga vratili u navedenom periodu sa pripremama i planovima moramo startovati odmah. ali radikali dolaze na vlast verovatno odmah nakon prvih sledecih parlamentarnih izbora.\n01.03.2008., 13:42 #4\nRadikali nikad jači = Demokratski blok nikad gori\n01.03.2008., 13:44 #5\nJe... ga. Kostunica ne moze stici da nahrani mackice i da vodi politiku\n01.03.2008., 15:00 #6\nSasvim je logično da u trenutku revolta i besa zbog otimanja srpske teritorije poraste popularnost najjačoj opozicionoj stranci koja ima nacionalo u predznaku.\nI sasvim je moguće da, ako se nešto bitno ne premeni u odnosima DS i DSS, posebno povodom nastavka pregovora sa EU, otplate kosovskog duga itd., radikali na MALA vrata dođu na vlast. Koštunica je u poslednje vreme bliži njima nego Tadiću.\nA opet, da se odmah posle lokalnih, raspišu i parlamentarni izbori, evo stavljam opkladu - radikali ima da ostanu u opoziciji.\nLjudi bi se, verovatno, ponovo prisetiti Miloševićevog doba, zapitali o motivima Koštunice da promeni ćurak (bez njega nema ni vlade radikala), uplašili bi se izloacije, razmislili koje su im to alternative ponudili radikali, zabrinuli za svoju i budućnost svoje dece.... i ponovo bi pobedila pro-evropska opcija, Tadić-Dinkić i sitna boranija - u paketu.\nŠto se mene tiče, tako je i najbolje. Radikali nek sačekaju neka mirnija vremena, pa nek brate onda vladaju\n01.03.2008., 15:24 #7\nnemoj samo da se preterano nadas kao i 3.2. pa da dozivis opet nervni slom kad te zapljusne bona realnost\n01.03.2008., 15:33 #8\nE treba da se zapitamo i zabrinemo zasto imaju toliku podrsku?!\n01.03.2008., 15:36 #9\ni upravo zbog toga je Kosovo danas nezavisno...\n01.03.2008., 15:41 #10\nTi se opet pripremaš za pobedu? :-)\n01.03.2008., 15:42 #11\nRazlog za toliku popularnost lezi u nesloznosti i nesposobnosti ove Vlade da izvede zemlju iz s*anja u koje smo zapali.A nije zanemarljiva ni uloga Evrope u popularizaciji Radikala,jer nas svojim postupcima i nepravdom bukvalno guraju u nacionalizam.Poznato je da smo mi narod koji voli da cuje samo ono sto mu odgovara.I takav izbor ljudi imaju u Radikalima,koji,na muci ovog naroda skupljaju poene,plasirajuci mu ono sto zeli da cuje!U isto vrema su i sami svesni da ono sto pricaju nije ostvarljivo.Ali i dalje obmanjuju narod...\n01.03.2008., 15:42 #12\nshto bi se neko brinuo zbog toga,osim...\n01.03.2008., 15:42 #13\nРегистра алијас 5%\n01.03.2008., 15:46 #14\nBolje je tako nego 150%.\n01.03.2008., 15:50 #15\nbilo bi doista zanimljivo cuti, kojim to radnjama EU gura Srbiju u radikalizaciju...(po stranu Kosovo) jer radikalizacija Srbije raste permanentno od onog derneka na Gazimestanu...\n01.03.2008., 15:53 #16\nma ne 150%\n01.03.2008., 15:55 #17\nЕ кад два Хрвата, један ЛсДП-овац и неколицина демократа налазе заједнички став ... мислим ... еуропљани\n01.03.2008., 15:58 #18\na šta si ti Azijat?\n01.03.2008., 15:59 #19\n01.03.2008., 16:00 #20\nNe po strani...Kosovo u centru!Jer se upravo oko njega sve vrti i na temu Kosova pokazuje se sustina svega ovoga.EU nam nudi da udjemo u drustvo civilizovanih evropski naroda,gde se postuju nacela demokratije kao sto su pravda,medjunarodno pravo.Sledeceg dana nam ,van svakog prava i pravde,uzmu deo teritorije.Srbi krenu sa divljanjem,zapale neku ambasadu(btw smatram da to nije resenje i osudjujem takav postupak),EU i USA pocnu da salju demarse kako Srbija ne postuje demokratske principe,i traze osudu SB,cije odluke ni sami vise ne postuju.E u tome je stvar.I onda izadje Toma i kaze sad cemo mi njima da pokazemo kako se bori za Srbiju,kad im zapalimo sve ambasade,kad im bojkotujemo robu,kad im uvedemo sankcije.Pa kad propadnu,videce oni ko je Srbija.Lakomi narod poveruje u to i imamo konstantan rast ultra nacionalizma,radikalizma i anti evropejizma!To je poenta cele price!\n01.03.2008., 16:01 #21\na čuj koliko se sećam ti si iz BiH\ndakle "Bosančeros" kako bi rekao onaj Janez iz "Kursadžija":\n"Velik, veći, još veći, najveći....taman!"\n01.03.2008., 16:02 #22\nНе. Ја сам из Београда.\n01.03.2008., 16:02 #23\nA ovaj boldovani sam ja? To je ona radikalska logika: čim nisi radikal, mora da si narkoman? Srce pametno. U tom slučaju se više od polovine Srbije drogira. Nema veze, kad vama ne valjam, onda sam sigurna da sam na pravom putu.\n01.03.2008., 16:06 #24\nOvi Hrvati nam,ko sto vec negde rekoh,izgleda i na problemima zavide.Svuda nos moraju da zabodu i znaju sve o aktuelnostima kod nas.Ja jedva i da znam kako im se zove njihov predsednik a oni znaju sve nase poslanike,stice se utisak.Jel ste vi to toliko sredili svoju drzavu pa imate vremena i za tudje probleme?\n01.03.2008., 16:19 #25\nto sa Kosovom i reakciju na nj razumijem,(vjerojatno bi kod nas bilo slicno) ali nezavisno Kosovo vidim kao posljedicu pogresne politike Srbije kao i posljedicu radikalizacije Srbije, a ne njen uzrok...da je Srbija, nakon pada Milosevica pametnom politikom demokratizirala Srbiju (dano joj je gotovo 10 god.) ispunjavala svoje obveze (suradnja sa Haagom npr.) bezrezervno i cinjenicno rascistila sa zbivanjima i zlocinima na Kosovu 99-e kao i svojoj ulozi u raspadu bivse nam, danas Kosovo nebi bilo nezavisno...isto tako argumentacija srpske politike za ostajanje Srbije na Kosovu bila je uvijek Kosovo je Srbija, kosovska bitka, kolijevka srpstva (a kosovo je kolijevka pravoslavlja a ne srpstva) a nije bila, sto je po meni trebalo biti, argumentacije...tadasnji rezim ucinio je to i to...sadasnji rezim je drugaciji, dokazi su ti i ti, imamo demokraciju..itd....ali tako nije argumentirano...nego sveopca galama , nepravda, povreda med. prava itd...i sl....kao da vam je Kosovo uzeto "iz cista mira"...mislim da u tome lezi greska srpske politike, tako da su oni koji odlucuju rade prihvatili povredu medunarodnog prava, nego dozvolili srpsku represiju na Kosovu...\nZa koga se bash nikad nikad ne bi udali/ ozenili?\nPoslednja poruka: 06.06.2008., 22:59\n"Radikali nikad nece..."\nPoslednja poruka: 08.05.2007., 23:18\nAutor txyz u forumu Ljubav i seks\nPoslednja poruka: 07.03.2007., 00:13\nRadikali jaci i od udruzenih demokrata?\nPoslednja poruka: 07.09.2006., 20:48


PARTIZANU SE MOŽDA I POSREĆILO: Dobro je što nisu doveli Lorda, evo i zbog čega... (VIDEO) - Fudbal, Evropske lige, TimeOut, The Best Of\nHotSport»Fudbal, Evropske lige, TimeOut, The Best Of»PARTIZANU SE MOŽDA I POSREĆILO: Dobro je što nisu doveli Lorda, evo i zbog čega… (VIDEO)\nPARTIZANU SE MOŽDA I POSREĆILO: Dobro je što nisu doveli Lorda, evo i zbog čega… (VIDEO)\nDarko Noveski| 2019-09-05T10:09:31+01:00\t5. sep 2019. 10:00|1 komentar|HotSport\nNiklas Bentner bio je jedna od želja uprave Partizana poslednjeg dana prelaznog roka, ali se on odlučio za Kopenhagen.\n‘Grobari’ će posle ovog snimka reći ‘možda je i bolje tako’. Danski gorostas je odradio trening u novom klubu i pokazao da se nalazi u očajnoj golgeterskoj formi. Više put je sa svega desetak metara promašio u situaciji kada je sam sa golmanom. Nema sumnje da ovaj snimak dodatno deprimira, već utučene navijače Kopenhagena.\nDanski šampion Kopenhagen doveo je istaknuto ime tamošnjeg fudbala u poslednjim momentima letnjeg prelaznog roka. U pitanju je popularni ‘Lord’ Niklas Bendtner! Pogledajte kako se snašao na prvom šuterskom treningu… 😂\nA post shared by HOTSPORT (@_hotsport) on Sep 5, 2019 at 12:53am PDT\nNo, vremena ima da se Niklas Bentner vrati u formu koja ga je nekada krasila u dresu londonskog Arsenala.\nTAGOVI: Partizan, kopenhagen, Niklas Bentner\nFlea Burton 05.09.2019. at 12:30- Odgovori\t (0)\t (0)\nRekao bih da Bentner ovde vezba zavrsavanje slabijom (desnom) nogom.\nNije opravdanje, samo primecujem.


EURO - Dešan: Ispisali smo istoriju! | BN\nEURO - Dešan: Ispisali smo istoriju!\nSelektor Francuske Didije Dešan ocenio je da je njegova ekipa ispisala istoriju pobedom nad Nemačkom u polufinalu Evropskog prvenstva.\nFudbal 09.07.2016 | 16:30\nFrancuska se plasirala u finale Evropskog prvenstva, čiji je domaćin, pošto je u Marseju pobedila aktuelnog svetskog šampiona Nemačku sa 2:0, golovima Antoana Grizmana. To je prvi put od 1958. godine da je Francuska pobedila Nemačku na nekom velikom turniru.\n"Već smo ispisali istoriju. Mnogo vremena je prošlo od naše poslednje pobede nad Nemačkom, ali to pred meč nije ništa značilo. Mi smo u finalu i trofej nam je na dohvat ruke. Srećan sam zbog igrača, utakmica je bila teška protiv ekipe koja nas je namučila. Ali, mučili smo se zajedno. Ovaj tim ima sve što treba da bude voljen. Emocije su bile velike, mučili smo se, ali nikada nismo odustali i to je za mene sjajno. Ovo je lepa priča, igrači su ispisali istoriju izbacivanjem Nemačke", rekao je Dešan, a preneli danas britanski mediji.\n"Nemamo moć da rešimo probleme ljudi, ali možemo da stvorimo emocije kako bi ljudi zaboravili na brige. Stvaramo strast i zanos kod ljudi, to možemo svi da vidimo", dodao je francuski selektor.\nDešan je sa Francuskom kao igrač osvojio Svetsko prvenstvo 1998. godine i Evropsko dve godine kasnije. Upitan da li mu je pobeda protiv Nemačke najbolji trenutak otkako je prestao da igra fudbal, on je rekao da je taj trijumf "svakako veliki trenutak" i ponovio da je sjajno što ekipa nikada ne odustaje.\nFrancuska će u finalu u nedelju od 21 čas u Sen Deniju igrati protiv Portugala.\n"Samo tri dana je do finala. Moramo da ga dočekamo u najboljem stanju. Naravno, u fudbalu nije isto kada imate tri ili četiri dana za odmor, ali takav je bio žreb. Pre prethodnih utakmica imali smo i sedam dana pauze, što je bilo mnogo, ali tako je. Učinićemo sve što možemo, zajedno s lekarskim timom. Mi imamo šanse, Portugal ima šanse, ali nismo u prednosti zbog toga što smo domaćini i što smo izbacili Nemačku. Portugal veruje u sebe, mi verujemo u sebe", rekao je Dešan.


► Stefanović (SSP): Radnicima Leonija bez objašnjenja smanjene ionako niske\nZamenik predsednika Stranke slobode i pravde Borko Stefanović izjavio je danas da su radnicima "Leonija" poslodavci u junu isplatili plate niže za 5.000 do 10.000 dinara, te da je to zločin prema zaposlenima, naročito zbog toga što je država subvencionisala tu fabriku sa po 10.000 evra po radnom mestu.\n"Radnicima Leonija poslodavci su umesto 39.000 dinara za mesec jun isplatili plate između 31.000 i 35.000 dinara. Ionako nehumano niske plate koje su nedostojne čoveka, smanjene su bez bilo kakvog objašnjenja", naveo je Stefanović u pisanoj izjavi.\nOvakav odnos prema radnicima je nedopustiv, posebno zato što je država "Leoniju" plaćala subvencije od 10.000 evra po radnom mestu, naveo je Stefanović.\nOn je ocenio i da država mora da prekine da subvencioniše otvaranje fabrika u kojima je plata manja od 350 evra.\n"Stranka slobode i pravde daje punu podršku radnicima koji traže da im se isplate pune plate i zahteva od poslodavca da prestane da tretira radnike kao moderne robove", zaključio je Stefanović.\nNovac građana Srbije treba ulagati u ljude, a ne u stadione, da bi lekari, sestre, učiteljice, vaspitačice i drugi imali pristojne zarade od kojih njihove porodice mogu da žive, a ne da i mladi...\nPredsednik Stranke slobode i pravde Dragan Đilas upitao je "dokle će MMF podržavati ekonomsku politiku režima koji je ostvario najmanji privredni rast u regionu, ljude doveo do ivice...\nStranka slobode i pravde je danas saopštila da je došla do snimka koji pokazuje kako se zaposleni u Upravi carine "pritiskuju i popisuju" da bi učestvovali na mitinzima podrške...


Kolumne: Put do bogatstva čudan, političari kupuju kešom\nPut do bogatstva čudan, političari kupuju kešom\nImamo institucije koje bi mogle da spreče korupciju, ali one treba da rade bolje kako bi političari bili u strahu da čine zloupotrebe, rekao je urednik KRIK-a Stevan Dojčinović. U Srbiji ne postoji politička volja da borba protiv korupcije bude sistemska, a jedino ona je efikasna, kaže Zorica Miladinović iz Lokalnog antikorupcijskog foruma iz Niša.\nDojčinović i Miladinović, gostujući u Novom danu, govorili su o problemu nedostatka transparentnosti kada je u pitanju imovina državnih fukcionera i političara, a složili su se da ne postoji politička volja da se problem reši.\n„Imamo institucije na mestu, samo treba da bolje rade, uz ozbiljan rad institucija, političari će biti u većem strahu da muljaju“, kaže Dojčinović.\nProblem naših institucija je što osluškuju šta će reći oni na vlasti i time se vode, dodaje. „Povinuju se vlasti, ne postoji volja da se reši nedostatak transparentnosti, zloupotrebe, sukob interesa, to nije na agendi da se reši“, kazao je i dodao da je jedini organ koji radi svoj posao je Poverenik za informacije od javnog značaja, koji zapravo i pomaže novinarima da dođu po podataka o temama od javnog značaja koje istražuju.\nDojčinović je ocenio da nije sporno da materijalno obezbeđeni ljudi vode zemlju, već može da bude sporan način na koji imovina raste.\nU Srbiji, dodaje, političari imaju potrebu da sami sebi smanje plate na neracionalni nivo, pa tako i premijer ima platu od hiljadu evra.\n„Postoji potreba da pokazuju da su srcem u politici, a ne da bi zaradili, pa smanje primanja na minimun da bi to pokazali, a onda moraju da obezbede novac na drugi način“, rekao je Dojčinović.\nKako je naveo, ključna razlika između nas i zapadnih zemalja je što je put sticanja bogatstva kod nas „mračniji i čudniji“: na zapadu se može ispratiti trag novca, kod nas je problem da političari veliki deo imovine kupuju u kešu, i potrebno je mnogo vremena provesti proveravajući taj novac do kraja. „Time treba da se bavi tužilaštvo“, kaže novinar.\nVlast je, na žalost, zatvorena, kaže Dojčinović, a podaci iz Agencije za borbu protiv korupcije nisu dostupni, odnosno ona je prilično netransparentna.\nMiladinović kaže da je borba protiv korupcije u Srbiji više „verbalna i papirna“, selektivna i ispolitizovana.\n„Uprkos verbalnim zaklinjanjima, u Srbiji ne postoji politička volja da ta borba bude sistemska, a jedno ona je efikasna“, ocenila je ona.\nFunkcioneri još nemaju razvijenu svest da je njihova javna društvena i politička obaveza da građanima koji su ih birali, obezbeđuju njihove plate i čiji bi servis trebalo da budu, dakle građanima duguju polaganje računa o sebi kao o funkcionerima. „Ne može njihova funkcija biti javna, a podaci o imovini tajni“, rekla je Miladinović.


POVODOM DANA MLADIH ŽANDARMERIJA IZVODI POKAZNU VEŽBU | ZR KLIK\nZrenjanin- Povodom dana mladih koji se obeležava na današnji dan 12. avgusta, Tomić Goran saradnik kancelarije za mlade Zrenjanin najavio je bogat sadržaj i centralnu manifestaciju koja će se održati u Aviv parku.\n-Sadržaj današnje manifestacije sastoji se od sportskog, edukativnog i zabavnog dela. Sportski deo održava se na bazenu, a potom će se u Aviv parku od 17-30 pa do 18-30h održati školica sporta za decu kao i prezentacija škole fudbala koju će voditi treneri Akademije Bambi. Zatim sledi čas samoodbrane, svečano otvaranje, Kangoo ples pa pokazna vežba Žandarmerije. U sklopu Dana mladih organizovali smo i seminar o bezbednosti koji su držali predavači iz istraživačkog centra za bezbednost i odbranu – istakao je Tomić Goran.\nŠto se Žandarmerije tiče, pre pokazne vežbe, oni će od 15 h pa do 19-30h vršiti prezentaciju vozila, oružja i opreme.


Nema smisla uzeti novac od jednih, da bi se dao drugima - Biznis i Finansije\nHome\tVestiEkonomija\tNema smisla uzeti novac od jednih, da bi se dao drugima\nNije bilo opravdano deliti po 100 evra svim punoletnim gradjanima\nSavić je ocenio da nije bilo opravdano deliti po 100 evra svim punoletnim gradjanima, već je najsiromašnijima trebalo dati veći iznos od te sume.\n“Srbija ne spada u red bogatih zemalja kao što je, na primer Nemačka, već se može i mora uporedjivati sa zemljama iz neposrednog okruženja, a dala je pomoć privredi mogo veću nego te države”, rekao je Savić.\n“Od dve milijarde evra za koliko je obezbedjena garancija države privreda je uzela ili aplicirala za kredite u iznosu od jedne milijarde evra, što je ozbiljan signal da i vlasnici preduzeća procenjuju da slamanje epidemije neće biti brzo i da će oporavak biznisa potrajati možda više godina, zbog čega oni neće moći uredno da servisiraju svoje dugove”, rekao je Savić.\nTo, kako je ocenio, potvrdjuje i nedavno publikovan podatak da je proizvodnja u nekim firmama koje rade komponente za automobilsku industriju u aprilu bila niža za 80 odsto u odnosu na isti mesec prethodne godine.\nOn je rekao da su najglasniji u zahtevu za pomoć oni koji rade u “sivoj” zoni privrede i uglavnom ne plaćaju poreze i doprinose radnicima, ne retko kasne sa platama, koje najčešće nisu veće od minimalne zarade.\nNajglasniji u zahtevu za pomoć oni koji rade u “sivoj” zoni privrede\n“Stanje u srpskoj privredi nije dobro. Njena konsolidacija u dobroj meri zavisi od oporavka naših najvećih spoljno-trgovinskih partnera Nemačke i Italije, kao i stranih investitora, medju kojima su najbrojniji iz Nemačke, a prognoze Medjunarodnog monetarnog fonda, (MMF) o oporavku tih zemalja u narednoj godini su veoma, veoma loše”, rekao je Savić.\nOdgovarajući na pitanje kako je država godinama obezbedjivala novac za subvencije, uglavnom stranim investitorima za otvaranje fabrika i novih radnih mesta, Savić je rekao da to nisu veliki iznosi u odnosu na razne vrste pomoći koje država daje privredi.\n“Država je u periodu od 2014. do 2017. godine na razne vrste dotacija (garancije, subvencije, pomoći…) privredi i gradjanima davala u proseku godišnje oko 800 miliona evra, odnosno 2,4 milijarde evra za te tri godine”, rekao je Savić.\n“Ta pomoć, iako nije prevelika, bode oči, a ne vide se druge mnogo veće dotacije”, rekao je Savić\nOd oktobra masovnija otpuštanja


Pao prvi sneg u Srbiji /foto/\nNa društvenim mrežama se pojavio snimak prvih pahulja sa Kopaonika, a sneg je pao i na Staroj planini.Na Kopaoniku je danas dnevna temperatura minus dva stepena po Celzijusu, pa sneg nije neočekivan.Kako se vidi, tanak pokrivač formiran je na zelenim površinama na višim delovima Kopaonika, ali i u centru skijališta.Zabelelo i na Staroj planiniNa Staroj planini, na visinama iznad 1.500 metara, počeo je da pada prvi sneg.Prema podacima sa automatske meteorološke stanice na Babinom zubu, temperatura u okolini Babinog zuba i na Jabučkom ravništu, na trasi gondole, je oko nula stepeni.U toku je formiranje manjeg snežnog pokrivača.Prestanak ovih prvih padavina očekuje se večeras i u toku noći.\n© RADE PRELICSneg u Srbiji\nKalendarski večeras nam stiže jesen, ali na obroncima nekih planina u Srbiji već je pao i prvi sneg i formirao tanak prekrivač.\nNa društvenim mrežama se pojavio snimak prvih pahulja sa Kopaonika, a sneg je pao i na Staroj planini.\nObjava koju deli InfoKOP (@infokop)\nNa Kopaoniku je danas dnevna temperatura minus dva stepena po Celzijusu, pa sneg nije neočekivan.\nKako se vidi, tanak pokrivač formiran je na zelenim površinama na višim delovima Kopaonika, ali i u centru skijališta.\nPrestanak ovih prvih padavina očekuje se večeras i u toku noći.\n22 Septembar, 07:31


Mala Amerika je možda i najlepši i najurbaniji gradski kvart. Na teritoriji ove mesne zajednice nalaze se i obrazovne ustanove, kako osnovnoškolske, tako i srednjoškolske i visokoškolske, i sud i crkva, gradska jezera i čak dva gradska parka.\nS jedne strane, to je za ovaj deo grada veliki potencijal a, s druge, i velika briga.\nU izveštaju koji je podneo Savet Mesne zajednice, navodi se da se neki od problema ne rešavaju godinama, a nalaze se na samom vrhu prioriteta za rešavanje.\nJedan od tih problema jeste uređenje Jezera 2, koje je tokom cele godine obraslo trskom i korovom. Problemi sa održavanjem Plankove bašte i parka Čokliget u samom su vrhu za rešavanje ove godine.\nNa teritoriji mesne zajednice nalazi se nekoliko dečjih igrališta, od kojih većina nije u zadovoljavajućem stanju. U planu je da se ove godine nastave radovi na uređenju zgrade same mesne zajednice.\nZgrada mesne zajednice, koja je inače pod zaštitom kao kulturno dobro, u izuzetno je lošem stanju. Prošle godine počeli su radovi na uređenju, ali se zbog manjka finansija sa radovima stalo.\nGrađani iz ovog dela grada žale se i na nedovoljan broj kanti za smeće, pa naselje izgleda zapušteno. Takođe se žale i na loše javno osvetljenje i na loše stanje trotoara u nekim ulicama. Sve ove probleme rukovodstvo mesne zajednice stavilo je na listu prioriteta za rešavanje u ovoj godini.\n29/06/2018 у 17:48\nI nova igrališta za decu nisu dobro osmišljena, merdevine za tobogan imaju prečke između kojih je razmak veći od 20 cm, propadne dete, a samo gazište je cev prečnika 2 cm, ne može dete da stane. Tako je sa visine od 1 m pala moja unuka a nažalost mislim d anije ni prva ni poslednja. Dete je moralo na snimanje glave. Ko je odgovoran? Ko odlučuje o tome kakav se mobilijar bira i na osnovu kojih kriterijuma?\nDrugi problem je kanalizacija u Djordja Stratimirovica stoji saht otvoren (doduse obelezen) vec par meseci. Cevi su u losem stanju, sleglo se tlo ili nesto drugo, pa iz Djure Djakovica ne otice kanalizacija u tom pravcu. Plivaju ili podrumi ili dvorista. Nadlezni u Vodovodu kazu doci ce kad poprave kamion. I to vec nedeljama….. I sve navedeno za trotoare i kante za smece itd. tacno je. I treba jos videti travnjak izrovan dostavnim vozilima ispred jedine prodavnice u Maloj Americi. Na dusu vlasniku Gomexa.\nNepropisano parkiranje zadaje glavobolje žiteljima centralnog dela grada


Ultimate Antioxidant | Antioksidanti - za jačanje imuniteta | Pansport.rs\nMoćni antioksidant za bolje opšte zdravlje organizma, odličan u borbi protiv slobodnih radikala Saznaj više\nantioksidant kompleks iz prirodnih izvora\nučestvuje u prevenciji različitih oboljenja izazvanih štetnim dejstvom slobodnih radikala\nIz beta karotina organizam stvara A vitamin, koji je odgovoran za zdravlje kože, noktiju, kose, sluzokože i desni. Pozitivno deluje i na oči, disajne puteve, srce i ostale organe, skraćuje trajanje bolesti, pomaže u zarastanju rana…\nE vitamin snabdeva organizam kiseonikom. On je odgovoran za sprečavanje tromboze i zgrušavnje krvi. Jača imuni sistem, pomaže u regeneraciji tkiva, sprečava gnojenje rana i dobro deluje na plodnost.\nC vitamin jača imunitet, ima veliki udeo u stvaranju kolagena, čuva desni, krvne sudove, i kosti. Pomaže ugradnju gvožđa u organizam, smanjuje nivo holesterola.\nSelen, zajedno sa ostalim antioksidantima i E vitaminom usporava starenje. Muškarci imaju povećanu potrebu za selenom, jer ga gube putem ejakulacije.


Voćar na Kelebiji doskočio lopovima - dronom - biznis24.rs\nViše od decenije Tihomir Zoraje na Kelebiji uzgaja voće na oko hektar i po i tokom celog tog perioda bio je suočen sa krađom njegovih plodova mukotrpnog rada. Prve godine su mu čak krali i tek zasađene mladice. Tokom tih godina u dane berbe pretvarao se u noćnog čuvara svog imanja. Kada je već tako, svoj silom prilika odabrani “poziv” učinio je komfornijim, tako što je nabavio dron kojim u više navrata “patrolira” u svom voćnjaku.\nOvim se izbegava fizički kontakt s ljudima koji imaju loše namere, a da li će pozvati policiju procenjuje na osnovu vrednosti potencijalne krađe. Međutim, i letenje dronom zahteva budnost, pa ovaj mladi voćar razmišlja i o postavljanju senzora.\nOve godine čak nije ni bilo nešto puno roda, ali smo uspeli u tri – četiri navrata da presretnemo krađu, tako da generalno se već isplatio”, kaže on.\nVideo nadzor je nešto što je odavno praksa i u ovoj branši, ali se isplati samo na velikim plantažama. Senzori, dronovi, polja su i za\nstručnjake, koji ovde mogu da ponude rešenja kako da se mlad poljoprivrednik obezbedi, ali i naspava.\n“To bi nam pomoglo u tome da mi ne moramo dronom stalno da letimo ili češće da letimo, nego samo u slučaju da dobijemo preko senzora ili pozivom mobilnim telefonom. Može da se desi da to neki pas ili mačka poremeti, ali generalno opet je manja potreba za tim letom jer jako je naporno da mi na smenu noću letimo. Da bi mogli da se naspavamo, moramo usput i da radimo, tako da… Dosta je žalosno da, eto, ljudi se trude da rade, da napreduju i onda neko dođe i jednostavno samo odnese i zaradu, nekada te uteraju i u minus, recimo u godinama kada je rod problematičan i kada manje rodi. Jednostavno, to je velika muka”, dodaje on.\nberbe · čak · celog · čuvara · dane · decenije · godina · godine · hektar · Kelebiji · krađom · krali · mladice · mukotrpnog · njegovih · noćnog · perioda · plodova · pretvarao · prve · rada · Suočen · Tihomir · tokom · uzgaja · više · voće · zasađene · Zoraje\nOd posledica korone preminuo Goran Starčević iz Zrenjanina\nĆurčić: U Sremu izgraditi agrobiznis zone\nSvetla će biti isključena u 45 zgrada banaka širom Grupe\nDan polja – prilika za unapređenje znanja u poljoprivredi\nKako je jedan američki poslodavac podstakao zaposlene da se skuć ...\nSvetski dan srpskog kola u Novom Sadu\nZa KOPIJU “Mona Lize” upravo je dao 2,9 MILIONA: APSOLUTNI REKORD